Diari Oficial de la Generalitat Valenciana


Sumari del DOGV 8190, del 14-12-2017 (2017/11087)

ACORD d'1 de desembre de 2017, del Consell, pel qual s'autoritza una transferència entre programes, dels capítols 2 i 4 del programa 422.50, Promoció del valencià i gestió del multilingüisme, al capítol 4 del programa 422.60, Universitat i estudis superiors, en el pressupost de la Conselleria d'Educació, Investigació, Cultura i Esport, per import d'1.413.900 euros, per a incrementar la dotació destinada a beques per a l'alumnat d'ensenyaments universitaris i estudis superiors. Expedient 09.036/17-145.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8190

Data del DOGV
:   14-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/11166


Data del document
:   01-12-2017

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD d'1 de desembre de 2017, del Consell, pel qual s'autoritza una transferència entre programes, dels capítols 2 i 4 del programa 422.50, Promoció del valencià i gestió del multilingüisme, al capítol 4 del programa 422.60, Universitat i estudis superiors, en el pressupost de la Conselleria d'Educació, Investigació, Cultura i Esport, per import d'1.413.900 euros, per a incrementar la dotació destinada a beques per a l'alumnat d'ensenyaments universitaris i estudis superiors. Expedient 09.036/17-145. [2017/11950]  
En l'annex de transferències i subvencions corrents del programa 422.60, Universitat i estudis superiors, s'inclou la línia S1313, «Beques alumnat ensenyaments universitaris i estudis superiors», dotada amb 93.550.597 euros que finança diverses modalitats de beques, ajudes i exempció de taxes per a facilitar i incentivar la realització d'ensenyaments universitaris a l'alumnat, en funció de l'expedient acadèmic i el nivell de recursos econòmics. Per Resolució de 31 d'agost de 2017, de la Conselleria d'Educació, Investigació, Cultura i Esport, es van convocar a càrrec seu beques salari lligades a la renda per a realitzar estudis universitaris en el curs acadèmic 2017/2018 en les universitats públiques de la Comunitat Valenciana, per un import global màxim de 8.700.000 euros, dels quals 5.800.000 són a càrrec de 2017 i 2.900.000 a càrrec de 2018.  
L'esmentada conselleria, considerant aquests imports i que les beques es concedeixen en règim de concurrència competitiva, i la convocatòria preveu, en el cas que l'import de les beques proposades per a concessió supere l'esmentat import global màxim, que s'adjudiquen en primer lloc, a l'alumnat de segon i posteriors cursos que ja hagen sigut beneficiaris en exercicis anteriors; per a evitar haver de reduir les destinades a l'alumnat que inicia aquest curs els seus estudis, proposa incrementar l'import corresponent a l'anualitat 2017.  
Per a finançar l'esmentat increment, una vegada analitzada l'execució del programa 422.50, Promoció del valencià i gestió de multilingüisme, planteja transferir disponibilitats existents en els capítols 2 i 4. En el cas d'aquest últim, minorant la dotació de la línia de concurrència competitiva S3168, «Foment del multilingüisme autocentrat en el sector privat».  
A aquest efecte, i en virtut del que disposen els articles 21 i 23 de la Llei 14/2016, de 30 de desembre, de pressupostos de la Generalitat per a l'exercici 2017, a proposta del conseller d'Hisenda i Model Econòmic, el Consell, prèvia deliberació, en la reunió d'1 de desembre de 2017,  
  
  
  
ACORDA  
  
Primer  
Autoritzar una minoració, en l'annex de transferències i subvencions corrents del programa 422.50, Promoció del valencià i gestió del multilingüisme, de la línia de concurrència competitiva S3168, segons el detall següent:  
Segon  
Autoritzar una minoració de crèdit en les aplicacions i pels imports següents:  
  
Aplicació Import  
19.29.41.112.10.0 713.900,00  
23.26.50.878.82.8 700.000,00  
Total minoracions 1.413.900,00  
  
  
  
Tercer  
Autoritzar un augment de crèdit en l'aplicació 06.78.45.792.67.5 per import d'1.413.900 euros, per a incrementar la dotació de la línia S1313, «Beques alumnat ensenyaments universitaris i estudis superiors», del seu annex de transferències i subvencions corrents, en els termes següents:  
València, 1 de desembre de 2017  
  
La consellera secretària,  
MÓNICA OLTRA JARQUE